钦定古今图书集成/明伦汇编/官常典/第604卷 > 刘朝噩
## 钦定古今图书集成/明伦汇编/官常典/第604卷 > 刘朝噩

按《吉安府志》：“朝噩，字念泉，永新人。万历甲戌进士。初
任广州推官，值罗定寇乱，奉檄剿获百馀寇，置之狱。
贼党潜通狱吏，约为内应，伺各官赴太平宴时发之。
朝噩方燕坐，感白鼠过其前，知为兵象，搜狱得所藏
兵器，遂斩诸贼。夜半，寇围城，将所斩首级掷城下，寇
知事泄，遁去，巡抚为之下拜。奏闻，擢兵科给事中，连”
疏劾守辅张居正怙宠擅权，及其党侍郎以下十七
人，直声震海内。迁福建佥事，再陞云南副使。适播变，
拔邓子龙于夫役中，任以统率，竟平贼巢。沐府表荐，
陞贵州大参。以疾乞归，置图田以免书算，创社租以
备赈荒。殁，祀郡邑乡贤祠。